**projektas**

**reg. Nr. T-35**

**2.1. darbotvarkės klausimas**

**Pasvalio rajono savivaldybės taryba**

**Sprendimas**

**Dėl nekilnojamojo daikto PERDAVIMO**

2019 m. kovo d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, 48 straipsniu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 8 straipsniu ir 12 straipsnio 1 bei 2 dalimis, įgyvendindama Pasvalio rajono savivaldybės turto valdymo, naudojimo ir disponavimo juo tvarkos aprašą, patvirtintą Savivaldybės tarybos 2015 m. kovo 31 d. sprendimu Nr. T1-77 „Dėl Pasvalio rajono savivaldybės turto valdymo, naudojimo ir disponavimo juo tvarkos aprašo patvirtinimo“, Pasvalio rajono savivaldybės taryba nusprendžia:

1. Įregistruoti Nekilnojamojo turto registre pastatą – ūkinį pastatą, esantį Stoties g. 4, Joniškėlis, Pasvalio r. sav. (unikalus Nr. 6793-8002-0036, registro Nr. 35/13898, pažymėtas plane – 3I1ž, statybos metai – 1960, užstatytas plotas – 200,64 kv. m), nuosavybės teise Pasvalio rajono savivaldybės vardu, šiuo metu nuosavybės teise priklausantį Pasvalio rajono Joniškėlio apylinkės seniūnijai.

2. Perduoti Pasvalio rajono savivaldybės administracijos Joniškėlio apylinkių seniūnijai valdyti, naudoti ir disponuoti juo patikėjimo teise 1 punkte nurodytą pastatą.

2. Įgalioti Pasvalio rajono savivaldybės administracijos direktorių pasirašyti sprendimo 1 punkte nurodyto turto perdavimo ir priėmimo aktą.

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras

Parengė

Strateginio planavimo ir investicijų skyriaus

vyriausioji specialistė

Virginija Antanavičienė

2019-02-21 tel. (8 451) 54 114

Suderinta DVS Nr. RTS-40

Pasvalio rajono savivaldybės tarybai

**AIŠKINAMASIS RAŠTAS**

**Dėl nekilnojamOJO daiktO PERDAVIMO**

2019-02-21

Pasvalys

**1. Problemos esmė.**

Vadovaujantis [Lietuvos Respublikos valstybės ir savivaldybių turto valdymo, naudojimo ir disponavimo juo įstatymo](http://www3.lrs.lt/pls/inter3/dokpaieska.showdoc_l?p_id=453733) 12 straipsnio 1 ir 2 dalimis, Savivaldybei nuosavybės teise priklausančio turto savininko funkcijas, remdamasi įstatymais, įgyvendina Savivaldybės taryba, o Savivaldybės įstaigos ir organizacijos turtą valdo, naudoja ir juo disponuoja patikėjimo teise.

Šiuo metu sprendime nurodytas pastatas Nekilnojamojo turto registre įregistruotas Joniškėlio apylinkės seniūnijos vardu. Pagal galiojančius teisės aktus turtas priklauso Savivaldybei, o Savivaldybės įstaigos jį valdo patikėjimo teise.

**2. Kokios siūlomos naujos teisinio reguliavimo nuostatos ir kokių rezultatų laukiama.** Naujų teisinio reguliavimo nuostatų nesiūloma.

**3. Skaičiavimai, išlaidų sąmatos, finansavimo šaltiniai**.

Sprendimo projekto įgyvendinimui lėšų nereikia.

**4. Numatomo teisinio reguliavimo poveikio vertinimo rezultatai galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Priėmus sprendimo projektą, neigiamų pasekmių nenumatoma.

**5. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti –** nereikia.

**6. Sprendimo projekto iniciatoriai. S**avivaldybės administracijos Strateginio planavimo ir investicijų skyrius.

**7. Sprendimo projekto rengimo metu gauti specialistų vertinimai ir išvados.**

Sprendimo projektui pritarta.

Strateginio planavimo ir investicijų skyriaus

vyriausioji specialistė Virginija Antanavičienė